[{"text_idx": "#000000", "text": "2022ko Aste Nagusiko txupinerea eta pregoilaria aurkeztu ditue"}, {"text_idx": "#000003", "text": "Aste bi pasautxu baino ez dira falta aurtengo Aste Nagusia hasteko eta, hortaz, txupinereak eta pregoilariak azaldu dabe bederatzi eguneko eten bako jaiak preparetan hasita dagozala. Urteko asterik berezienean bilbotarren ordezkari izatea ohorea eta harro egoteko motiboa dala dinoe. Era berean, jai alai, errespetuzko eta eleganteak eskatu ditue."}, {"text_idx": "#000004", "text": "Bien izenak bagilean ezagutarazo ziran arren, gaur egin da aurkezpen publikoa eta Lazkanok eta Palaciosek aurreneko aldiz jantzi ditue jagokezen jantziak: pregoilariak, jaka horia eta adar biko txano baltza; txupinereak, jaka eta txapel gorriak."}, {"text_idx": "#000005", "text": "Ekitaldia aprobetxau dabe Bilboko Konparsek besarkada bana bialtzeko Itsasne Nun\u0303ezi eta Bea Severri, 2019ko txupinera eta pregoilariari: Hiru urte pasau dira, inoiz ardura horreetan denpora gehien egin dabenak dira, pandemiak eta jaiak egiteko ezintasunak halabeharrez luzatu dauelako agintaldia."}, {"text_idx": "#000007", "text": "Itziar Lazkano Setien, ostera, aktore ezaguna da, antzerkian, zineman eta telebistan sarri egin dau behar. Pregoilari aukeratu dogu bere ibilbideagaitik eta kulturea eta arte eszenikoak zabaltzeko egin dauen ekarpenagaitik, Bilbon eta Bilbotik, azaldu dau Itziar Urtasun zinegotziak."}, {"text_idx": "#000008", "text": "Biak dira emakumeak eta langileak, biak dira bilbotarron ordezkariak eta biek dabe asko esateko, adierazo dau Askasibarrek. Urtasunek ganeratu dauenez, Aste Nagusia gauez eta egunez inoiz ez bezela biziko eta gozauko daben emakume bi dira."}]